**Honeymoon tímabil**

**Upphaf greiningar á sykursýki tegund 1**

Sykursýki tegund 1 þróast vegna þess að ónæmiskerfi líkamans ræðst á frumurnar sem framleiða insulin í brisinu og skemmir þær. Sjúklingurinn veikist og insulinmeðferð er hafin. Við það léttir á eftirspurn eftir insulini frá frumunum í brisinu sem þá hvílast. Þær eru ekki allar ónýtar strax og geta framleitt eitthvað af insulini sem gerir það að verkum að einstaklingurinn þarf minna af insulíni úr sprautum. Á endanum skemmast þó allar frumurnar og er ekki hægt að koma í veg fyrir það.

Á þessu honeymoontímabili gengur blóðsykurstjórnun yfirleitt betur og því er þörf á þéttu eftirliti á meðan það gengur yfir því það þarf að stilla insulinskammta eftir því sem framleiðsla verður minni. Þetta tímabil getur varað í nokkrar vikur, mánuði og í einstaka tilfellum ár.

Hafdís Lilja Guðlaugsdóttir

Hjúkrunarfræðingur